Un român confirmat cu coronavirus în Spania s-a urcat în avion și a venit la București / În aeronavă erau în jur de 60 de persoane
Un cetățean român care avea un certificat medical eliberat de autoritățile spaniole care confirmă infectarea cu noul coronavirus (COVID-19) a ignorat toate recomandările și s-a îmbarcat într-un avion spre București. În aeronavă erau aproape 60 de persoane.

Persoana venea de la Madrid și a prezentat pe parcursul zborului simptome specifice COVID-19. El a prezentat un certificat medical eliberat de autoritățile spaniole care confirmă infectarea cu noul coronavirus.

Aeronava aparține unui operator privat.

Cetățeanul român a fost preluat de personalul DSP și transportat la Institutul "Matei Balș".

De asemenea, poliția a deschid un dosar penal.

Comunicat al Grupului de Comunicare Strategică:

În cursul zilei de 17 martie a.c., pe Aeroportul Otopeni, a aterizat o aeronavă cu pasageri la bordul căreia se afla un cetățean român, îmbarcat la Madrid, care a prezentat un certificat medical eliberat de autoritățile spaniole care confirmă infectarea cu noul coronavirus (COVID-19).
Persoana în cauză NU a respectat recomandarea autorităților spaniole, prevăzută în document, de a rămâne în autoizolare timp de 14 zile.
Persoana a prezentat pe parcursul zborului simptome specifice și a fost preluată de personalul DSP prezent la aeroport și transportată cu izoletă la INBI Matei Balș. S-a trecut la identificarea pasagerilor din aeronavă, în număr de aproximativ 60 de persoane pentru demararea urgentă a anchetei epidemiologice. Menționăm că pasagerii, venind dintr-o zonă afectată, au obligația de a se autoizola 14 zile.
[('Știre reală', 423), ('Minimizarea impactului COVID-19', 48), ('Narațiuni legate de sănătate', 24), ('Teorii ale conspirației', 54), ('Satiră', 320), ('Acuzații de autoritarism și distopie', 344), ('Geo-politică', 347), ('Criticarea restricțiilor', 149), ('Criticarea actorilor naționali și internaționali', 49), ('Narațiuni legate de vaccinare', 228)]